《与洪景伯》
宋代·黄公度

快笔三江倒，宏材太室须，
平生阅人久，所识似君无。
岭海非长阅，乾坤赖壮图。
殷勤将寿斝，邂逅即亨衢。
老骥心犹在，饥鹰寒易呼。
何时殿门外，握手话江湖。

作者简介：黄公度（1109～1156）字师宪，号知稼翁，莆田（今属福建）人。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。